N201UU | Boeing 757-2B7 | 27810 | JetPhotos
Boeing 757-2B7 - 27810, operated by American Airlines
Flight History: N201UU
LINE No: 678
N201UU American Airlines 2013-12-09
N201UU US Airways 2006-10-01 Reregistered
N632AU US Airways 1997-02-27 New Name:Leased
N632AU USAir 1995-06-13
More photos of Boeing 757-2B7 - 27810 Vakbond beheer radiostasie | Die Vryburger
Tydens Radio Pretoria se algemene jaarvergadering by die Voortrekkermonument het dit onbetwisbaar duidelik geword dat hy so afhanklik van die Solidariteit-beweging geword het, dat hy nie meer op eie bene sal kan staan as Solidariteit sy steun sou onttrek nie.
Tydens die Besturende Direkteur, Willie Spies, se voordrag het hierdie feit in meer as opsig baie duidelik geword. Hy het verwys na Radio Pretoria se gemeenskapsbetrokkenheid, en uit die vyf punte, het drie gedui op Solidariteit-betrokkenheid, deur Helpende Hand, die Afriforum musiekfees en die Akademia beurs. Die ander twee gemeenskapsaksies sluit in betrokkenheid by TLU SA, en die Aardklop-fees, waaroor daar in elk geval vrae hang rakende dié fees se volksgevoel en suiwer kultuur waardes. Opmerklik is dat Radio Pretoria se gemeenskapsbetrokkenheid steeds minder is op ander volksaksies, en sy afwesigheid by bv. Majuba is die laaste jare opmerklik.
Spies het ook gewys op die finansiële bydraes wat organisasies tot Radio Pretoria lewer. Dit sluit in ‘n skenking van R3 miljoen deur Solidariteit vir die inruim van die nuwe gebou, ‘n subsidie wat Solidariteit aan die verkoopspan (van advertensies) gee, en Afriforum se R50 000 per maand vir die program Naweek Forum.
Finansieel lyk die grafieke nie sleg nie. As Solidariteit se skenking in ag geneem word, asook die feit dat advertensiebemarkers gesubsidieer word met ‘n salaris (teenoor die suiwer kommissiebasis waarop hulle in die verlede gewerk het), is daar vrae oor die volhoubaarheid daarvan. Daar is ook reeds ‘n miljoen rand se advertensies (vermoedelik Afriforum se advertensies) wat vooruit betaal is, wat die situasie kunsmatig beter laat lyk as wat dit in werklikheid is. Donasies deur luisteraars het met ongeveer 20% gedaal, en die Woord en Klank winkel se inkomste het met ongeveer 55% gedaal. Daarteenoor is daar wel ‘n styging in uitgawes van ‘n kwart miljoen rand vir die afgelope jaar.
Die bedryfslaste het met ongeveer R2 miljoen gestyg terwyl die reserwes dieselfde gebly het.
Dit is duidelik dat die luisteraars van die gemeenskap steeds minder bydra tot Radio Pretoria sedert sy oorname en nuwe rigting, en dat Solidariteit daardeur sy bydrae nie sal kan staak nie. Dit maak Radio Pretoria in feite die slaaf van Solidariteit. Dit blyk duidelik in die aanslag van Radio Pretoria wat noemenswaardig na links geskuif het sedert die nuwe beheerders en finansiers oorgeneem het.
Mnre Flip Buys, uitvoerende hoof van die Solidariteit Beweging, en Chris Bester is as direkteure herkies.
Ek hoop u is objektief genoeg om my brief in u gewaardeerde koerant te plaas.
10 thoughts on “Vakbond beheer radiostasie”
FM Markonis November 14, 2014 at 1:26 pm
Dankie Hendrik Draadloos. Wannneer die Afrikanervolk sy politieke onafhanklikheid kry sal gegewens soos hierdie deel word van die strydgeskiedenis wat die kinders van die volk op skool leer.
Weg met SoliForum!
Edmund November 14, 2014 at 2:45 pm
Staan daar nie ‘n toring op Kleinfontein nie. Wil iemand met kundigheid nie ‘n volksradio projek stig nie?
Arnold November 14, 2014 at 2:58 pm
Orania het hulle eie stasie.
Joffre Papenfus November 15, 2014 at 3:33 pm
Lesers kan gerus die web- en Facebook bladsye van die Solidariteit Beweging besoek.
Lees vir uself watter waardes hulle aanhang;
Lees vir uself watter belangegroepe en gemeenskappe hulle dien;
Gaan kyk dan ook na hulle doen en late op die “volksterrein”:
Die BCVO bied reeds sedert die 1990’s Christelike onderwys, met volkseie inslag en waardes;
Tassies word jaarliks oral uitgedeel, sover ek kan vasstel, nie aan CVO kinders nie!
Uit AP Kerk geledere is die APA gevestig as Christelike tersiere instansie;
Solidariteit begin Akademia.
OSI en Oranje Sakekamers werk saam met ander rolspelers aan ons volksekonomie;
Afrisake sien die lig.
Ons leer dat wanneer jy barmhartigheid bewys aan noodlydendes, doen dit uit oortuiging;
laat die linkerhand nie weet wat die regterhand doen nie.
Interessant dat Helpende Hand net werk waar hulle mediadekking geniet …
Hulle praat graag van samewerking, maar getrou aan die tradisie van woordroof, betek samewerking vir hulle “SOLIDARITEIT” en niemand anders nie.
En hulle grondslag?
Afriforum en Solidariteit se grondslae is gebou op ONDERSKRYWING en UITLEWING van ‘n heidense grondwet.
By Akademia word die nasielied lustig gesing.
In die landbousektor strewe Afriforum na vakbond-vestiging en “beskerming teen uitbuitende landbou”, m.a.w. hulle werk saam om kommersiele landbou te ondermyn.
Die vakbond gee die pas aan: vakbonde wat in wese en oorsprong sosialisties is!
[die sogenaamde “Christelike” erfenis van vakbondwese as synde uit middeleeuse gildes is ‘n growwe wanvoorstelling: gildes was WERKGEWERS, beskermers van beroeps- en tegniese standaarde; vakbonde het ontstaan uit dieselfde teenstand teen die vergrype van die industriele rewolusie wat ook die kommunisme gebaar het]
DOEN ASSEBLIEF DIE MOEITE:
gaan lees gesagvolle bronne oor waar vakbonde vandaan kom;
gaan lees die uitsprake en verklarings van Solidariteit se bestuur.
GAAN DINK ASSEBLIEF DAAROOR, MAAK LOGIESE AFLEIDINGS.
Dan sal die ware kleure begin deurskemer.
Joffre Papenfus November 15, 2014 at 3:49 pm
Ek wil die volgende uitdaging rig:
Besoek asseblief die webbladsye van Solidariteit en sy medewerkers;
Laai asseblief hulle grondwette / manifeste af;
Op sowel die webbladsye, as in hulle grondslag-dokumente, soek die woord Christeliik;
Tel gerus hoe (min) kere dit voorkom, maar let ook op die konteks waar dit wel gebruik word.
Miskien is my spelling verkeerd …. of het ek vergeet hoe om verder as 4 of 5 te tel ….
Sheugnet November 15, 2014 at 7:30 pm
‘… Daar is ook reeds ‘n miljoen rand se advertensies (vermoedelik Afriforum se advertensies) wat vooruit betaal is,’
Moenie vergeet van MONSANTO se advertensies nie!
Transvaal Burger November 15, 2014 at 9:40 pm
Dit blyk dat jy so stadigaan die waarheid begin agterkom. Jy begin sien wie Solidariteit is. Die dreigemente so ‘n ruk gelede, op die forum, van regsstappe teen jou is deel (klein fraksie) van die groter prentjie. Daardie dreigende perde is deel van die PRENT. Dit is nie net Solidariteit nie … kyk verder. Sodra iemand die waarheid ontbloot word sy/hy afgemaak as ‘n verraaier, anale sleepsel, ‘n agent van NI/MI/MI5?CIA of wat ookal. Alles deel van die komplot teen Die Boervolk.
Transvaal Burger November 15, 2014 at 9:51 pm
Dit blyk dat jy so stadigaan die waarheid begin agterkom. Jy begin sien wie Solidariteit is. Die dreigemente so ‘n ruk gelede, op die forum, van regsstappe teen jou is deel (klein fraksie) van die groter prentjie. Daardie dreigende perde is deel van die PRENT. Dit is nie net Solidariteit nie … kyk verder. Sodra iemand die waarheid ontbloot word sy/hy afgemaak as ‘n verraaier, anale sleepsel, ‘n agent van NI/MI/MI5/CIA/Witboeker of wat ookal. Alles deel van die komplot teen Die Boervolk.
Ruiter vd Forums November 17, 2014 at 1:11 am
n “Derde mag” as komplot-teorie kan steek hou. Probleem is net hierdie ‘Boervolk’ moet nog n identiteit of gesig kry vir hierdie aanname om te kan geld.
Sien Burger King roem tans daarop om die burger van alle burgers te wees. Die ‘geveg vd WARE burger’ bly maar op Boervolklike wyse …..insgelyks ( en self ) – steeds soekend.
Sug. Dan weer……die hoop beskaam seker nie ?
Gert November 18, 2014 at 2:18 pm
Vir baie jare kan jy mense wol oor die oë trek tot op ‘n dag, dan word jy tot stilstand geruk. Dieselfde gaan nog met Soliforum gebeur. Op ‘n dag gaan die luisteraars van Radio Pretoria en die res van die Boerevolk besef hierdie multikultirele organisasies is eintlik deel van die groot massa. Hoekom so ‘n bewering? Omdat hulle belangstel in samewerking met die regime, kulturele vryheid binne die huidige regeringstelsel voorstaan, die grondwet van die land ondersteun en die begin van die grondwet lees soos volg: “Ons erken die ongeregtighede van die verlede” ensovoorts. Jy kan mos nie ‘n pad loop saam met die “manteldraaiers” nie! Kyk bietjie na die werkwyse by die radio. Bykans al die volkseie programme is verwyder , byvoorbeeld Volksekonomie en ander. So geleidelik word die personeel vervang met ander. Nou vra ek myself die vraag af, wanneer hoor ons kleurlinge op die lug? Sterk staan Boere! moenie julle langer laat bedrieg nie! Afriforum werf dan lede onder die plaaswerkers en dit is definitief nie lede van die Boerevolk nie!